SL Uradni list Evropske unije C 387/14

OBVESTILO O VLOGI ZA DOVOLJENJE ZA RAZISKOVANJE TEKOČIH IN PLINASTIH OGLJIKOVODIKOV, IMENOVANO TORRENTE RIZZUTO

DEŽELNI ODBOR ZA ENERGIJO IN JAVNE STORITVE – DEŽELNI ODDELEK ZA ENERGIJO

DEŽELNI URAD ZA OGLJIKOVODIKE IN GEOTERMALNO ENERGIJO (U.R.I.G.)

2012/C 387/07

V skladu z zakonom dežele Sicilije št. 14 z dne 3. julija 2000 je podjetje MAC OIL SpA s sedežem na via Lucullo 11, 00187 Rim Italia (davčna številka in št. DDV 09409401008, registrirano pri rimski trgovinski zbornici pod številko 1160635), pri Deželnem odboru za energijo in javne storitve, Via Ugo La Malfa 87/89, 90146 Palermo Italia (ki je pristojni organ za dodelitev rudarskih pravic na Siciliji) 15. septembra. 2011 predložilo vlogo (ki jo je dopolnilo 21. maja. 2012 in 19. oktobra 2012) za dovoljenje za raziskovanje tekočih in plinastih ogljikovodikov, imenovano dovoljenje „Torrente Rizzuto“, na območju 69 203,95 ha (692,04 km2) v naslednjih občinah pokrajin Agrigento, Caltanissetta in Enna: Campobello di Licata, Licata, Ravanusa (Agrigento), Butera, Gela, Mazzarino, Riesi (Caltanissetta), Barrafranca, Enna, Piazza Armerina, Pietraperzia (Enna). Na severu območje meji na območje, ki ga pokriva dovoljenje „Friddani“ (točke B, C in D območja Torrente Rizzuto), na vzhodu meji na območje, ki ga pokriva dovoljenje „Passo di Piazza“ (točki E in F območja Torrente Rizzuto), na jugu pa meji na območje, ki ga pokriva dovoljenje „Costa del Sole“ (točke, H, I, L, M, N in O območja Torrente Rizzuto).

Območje, ki je predmet vloge za dovoljenje, ima obliko nepravilnega večkotnika znotraj neprekinjene črte med točkami A, B, C, D, E, F, G, H, I, L, M, N in O.

Te točke so opredeljene, kot sledi:

A. Točka na obali, dobljena s podaljšanjem črte med točko B in točko na 19 m nadmorske višine ob pokrajinski cesti 67 v kraju Sorgente del Pisciotto.

B. Točka na 661 m nadmorske višine na območju Contrada Cozzo Mola di Geracello; točka sovpada s točko A dovoljenja za iskanje „Friddani“.

C. Točka na južnem robu stavbe Casa Giordano, približno 550 m severo–severozahodno od točke na 429 m nadmorske višine južno od Barrafrance; točka sovpada s točko R dovoljenja „Friddani“.

D. Točka, ki označuje 14. km na cesti vzhodno od Mazzarina, ki prečka Contrado Floresta in se priključi na državno cesto SS 117 (Centrale Sicula); točka sovpada s točko Q dovoljenja „Friddani“.

E. Točka na severovzhodnem robu stavbe C. Zubia Nuova na 101 m nadmorske višine, jugovzhodno od postaje Butera; točka sovpada s točko A dovoljenja „Passo di Piazza“.

F. Točka na obali, dobljena s podaljšanjem črte med točko E in točko, ki označuje 225. km državne ceste SS 115 pri morju; točka sovpada s točko Z dovoljenja „Passo di Piazza“.

G. točka, kjer se sekata obalna črta in podaljšek črte, ki povezuje točki I in H; točka sovpada s točko D dovoljenja „Costa del Sole“.

H. Trigonometrična točka na 75 m nadmorske višine na območju Torre Manfria; točka sovpada s točko C dovoljenja „Costa del Sole“.

I. Trigonometrična točka na 289 m nadmorske višine na območju Rocca d'Adamo; točka sovpada s točko B dovoljenja „Costa del Sole“.

L. Točka na jugozahodnem robu stavbe Casa Savorni na 100 m nadmorske višine; točka sovpada s točko A dovoljenja „Costa del Sole“.

M. Točka na jugozahodnem robu stavbe Casa La Tenutella na 59 m nadmorske višine; točka sovpada s točko G dovoljenja „Costa del Sole“.

N. Trigonometrična točka na 18 m nadmorske višine na območju Castello Falconara; točka sovpada s točko F dovoljenja „Costa del Sole“.

O. Točka, kjer se sekata obalna črta in podaljšek črte, ki povezuje točki M in N; točka sovpada s točko E dovoljenja „Costa del Sole“.

Zemljepisne koordinate

Točka S. zemljepisna širina V. zemljepisna dolžina (M. Mario) A 1° 23′ 54,92″ 37° 07′ 33,37″ B 1° 46′ 45,6″ 37° 27′ 39″ C 1° 45′ 16,98″ 37° 21′ 56,37″ D 1° 51′ 25,54″ 37° 16′ 54,67″ E 1° 44′ 07,44″ 37° 07′ 57,24″ F 1° 41′ 59,51″ 37° 05′ 45,11″ G 1° 41′ 08,14″ 37° 05′ 31,11″ H 1° 41′ 11,19″ 37° 05′ 59,19″ I 1° 43′ 35,59″ 37° 09′ 41,35″ L 1° 42′ 23,39″ 37° 09′ 49,96″ M 1° 38′ 33,56″ 37° 08′ 41,63″ N 1° 36′ 03,05″ 37° 06′ 29,39″ O 1° 35′ 57,97″ 37° 06′ 25,14″

Zainteresirane strani lahko predložijo vlogo za dovoljenje za to območje v 90 dneh od objave tega obvestila v Uradnem listu Evropske unije. Vloge, prejete po navedenem roku, ne bodo obravnavane. Odlok o izdaji dovoljenja za iskanje bo izdan v šestih mesecih od skrajnega roka za predložitev konkurenčnih vlog. V skladu s členom 5(1) Direktive 94/22/ES se obvešča, da so bila merila za izdajo dovoljenj za iskanje in raziskovanje ter koncesij za izkoriščanje ogljikovodikov že objavljena v Uradnem listu Evropske unije. C 396 z dne 19. decembra 1998 s sklicevanjem na zakonodajni odlok predsednika republike št. 625 z dne 25. novembra 1996 (objavljen v Uradnem listu Italijanske republike št. 293 z dne 14. decembra 1996), s katerim se zgoraj navedena direktiva prenaša v italijansko zakonodajo in v njej izvaja, in so bila opredeljena v zakonu dežele Sicilije št. 14 z dne 3. julija 2000 (objavljenem v Uradnem listu dežele Sicilije št. 32 z dne 7. julija 2000).

Pogoji in zahteve za opravljanje ali prenehanje dejavnosti določa zgoraj navedeni zakon dežele Sicilija št. 14 z dne 3. julija 2000 in tipska specifikacija, ki je bila izdana z odlokoma odbornika za industrijo št. 91 z dne 30. oktobra 2003 in št. 88 z dne 20. oktobra 2004, objavljenima v Uradnem listu dežele Sicilija št. 49, del I, z dne 14. novembra 2003 in št. 46, del I, z dne 5. novembra 2004.

Dokumentacija o vlogi je deponirana pri Deželnem uradu za ogljikovodike in geotermalno energijo, Deželni oddelek za industrijo in rudarstvo, Via Ugo La Malfa 101, 90146 Palermo, Italia, kjer je na vpogled zainteresiranim stranem.